OzLabs/hebrew-wiki-articles huggingface dataset:
נורמן בנגרטר

נורמן הווארד בנגרטר (באנגלית: Norman Howard Bangerter; 4 בינואר 1933 – 14 באפריל 2015) היה פוליטיקאי אמריקאי, מושל מדינת יוטה בין השנים 1985–1993. בעת היבחרו לתפקיד, היה הראשון שנבחר למושל יוטה מטעם המפלגה הרפובליקנית מאז 1965.

== ביוגרפיה ==
בנגרטר נולד בגריינג'ר שביוטה (וסט ואלי סיטי דהיום), בנם של ויליאם הנרי בנגרטר ואיזבל בודן. הורי אביו היגרו לארצות הברית משווייץ, ואילו אמו הייתה ממוצא אנגלי. אחיו הבכור, ויליאם גרנט, היה חבר בכיר בהנהגת כנסיית ישו המשיח של קדושי אחרית הימים. ב-18 באוגוסט 1953 נישא בנגרטר לקולין מונסון, ולשניים נולדו במרוצת השנים שישה ילדים. אחרי שלמד באוניברסיטת יוטה ובאוניברסיטת בריגהאם יאנג, שירת בנגרטר בצבא ארצות הברית בשנים 1953–1954, ימי מלחמת קוריאה.

טרם כניסתו אל הפוליטיקה של ארצות הברית, ייסד בנגרטר חברת בנייה שהתמחתה בבניית בתי מגורים. בשנים 1975–1985 היה חבר בבית הנבחרים המדינתי של יוטה, ובארבע שנים מתוכן היה יושב ראש בית הנבחרים (1981–1985). במהלך בחירות 1984 בארצות הברית נבחר לתפקיד מושל יוטה, והושבע לתפקידו כמושל ב-7 בינואר 1985.

במהלך כהונתו כמושל טיפל בנגרטר בשיטפונות של ימת המלח הגדולה ויובליה באמצעות אישור הפעלתן של משאבות גדולות בסכום בן כ-60 מיליון דולר אמריקני, אשר יצרו תעלות למים עודפים מימת המלח הגדולה אל מישורי המלח של בונוויל . תחילה היה מיזם זה מוצלח, אך כעבור זמן מה עורר מחלוקת ציבורית כאשר מפלס המים של הימה ירד בשנים שלאחר מכן, וחלק ממבקריו של בנגרטר ראו במשאבות בזבוז כספי ציבור. בבחירות 1988 נבחר לתקופת כהונה שנייה, ולתקופה מסוימת היה סגן יו"ר ויושב ראש אגודת המושלים של מערב ארצות הברית. בראשית 1993 סיים את תפקידו כמושל המדינה.

לאחר פרישתו מהחיים הציבוריים שב בנגרטר לנתיבתו המקצועית בעולם הבנייה וכיהן במשך שלוש שנים כנשיא המיסיון של הכנסייה המורמונית ביוהנסבורג שבדרום אפריקה, בין השנים 1996–1999. ב-14 באפריל 2015 לקה בנגרטר בשבץ מוחי ומאוחר יותר נפטר בגיל 82.

==קישורים חיצוניים==

* 

== הערות שוליים ==

קטגוריה:אמריקאים ממוצא שווייצרי
קטגוריה:אמריקאים ממוצא אנגלי
קטגוריה:בוגרי אוניברסיטת יוטה
קטגוריה:בוגרי אוניברסיטת בריגהאם יאנג
קטגוריה:מושלי יוטה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1933
קטגוריה:אמריקאים שנפטרו ב-2015
A Woman

A Woman (בעברית: אישה) הוא אלבום הבכורה של הראפית האמריקאית, קווין הרבי.<ref name=":0"></ref> האלבום יצא לאור ב-21 במאי 2021, על ידי חברת התקליטים "Checkbook".<ref name=":0" /> מתוך האלבום יצאו שני סינגלים.

==רקע והכרזה==
לאחר שהרבי סיימה להוציא בין השנים 2017–2020 את תשעת מיני-אלבומיה, באוקטובר 2020, החלה לעבוד על אלבום הבכורה שלה.<ref></ref>

==סינגלים==
"Juice" יצא לאור ב-13 באפריל 2021, כסינגל הראשי של האלבום.<ref></ref>

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|21 במאי 2021
|תקליטור • תקליט • הורדה דיגיטלית • סטרימינג • קלטת שמע
|Checkbook
|<ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2021
קטגוריה:אלבומים באנגלית
שאנדור לוי

שאנדור לוי (בהונגרית: Lőwy Sándor; מאד, 12 בפברואר 1906 – ואץ, 27 באוקטובר 1929)<ref>Halálesete bejegyezve a váci állami halotti akv. 257/1929. folyószáma alatt.</ref> היה אופה יהודי-הונגרי, חבר ועובד מפלגת הקומוניסטים בהונגריה. נפטר במאסר בבית הסוהר.

== ביוגרפיה ==
שאנדור לוי נולד במשפחה יהודית כבנם של מור לוי והרמינה פרידמן. בגיל 11, הוא עבר לקושיצה עם משפחתו. שם הפך לחבר באיגוד הנוער הצ'כוסלובקי בשנת 1922. בגיל 18 הפך למנהיג תנועת הנוער הסלובקית. מפלגת הקומוניסטים של הונגריה (KMP) שלחה אותו לבית הספר המפלגתי בברלין ולאחר שסיים שם חזר להונגריה בשנת 1926 ועמד בראש מחלקת הפועלים הצעירים של מפלגת הפועלים הסוציאליסטית ההונגרית, והנהיג את תת-האגף של הפועלים הצעירים והפך לחבר בוועד המרכזי של האגף (KIMSZ) הבלתי חוקי. בהמשך עבד כחבר בוועד המרכזי של המפלגה עצמה. הוא נעצר בפברואר 1927, נידון לשלוש וחצי שנות מאסר, אותו נאלץ לרצות בבית סוהר בעיר ואץ. משם הצליח להבריח כמה מכתביו לעיתון בקושיצה. ב-21 באוקטובר 1929 כמה מהאסירים, כולל לוי, החלו בשביתת רעב בהנחיית ה-KMP. כדי לשבור את השביתה, השובתים הוזנו באופן מלאכותי. כך רצו שלטונות בית הסוהר לתת להם תובנה טובה יותר להפסקת השביתה. לוי קיבל דלקת ריאות עקב הטיפול הזה יחד עם שאנדור סטארון, ממנה לא התאושש.<ref>[http://www.tankonyvtar.hu/historia-1992-03/historia-1992-03-081013-2 Fegyencek vagy politikai foglyok? Rákosi Mátyás börtönben] História - 1992/03</ref> בהלוויה לוי ארגנה קטו האמאן (פוליטיקאית קומוניסטית) הפגנה.

זולטאן ואש (מקודם: ויינברגר), מנהיג קומוניסטי, כתב את הדברים הבאים בזכרונותיו על לוי וסטארון: "למפלגת הקומוניסטים בהונגריה יש שני קורבנות קדושים חדשים. לעולם לא נשכח את חברינו לנשק, שאנדור לוי ושאנדור סטארון."<ref>Vas Zoltán: Tizenhat év fegyházban. Budapest, 1949, Szikra.</ref>

== משפחתו ==
גיסו היה מיהאי פרקש ואחיינו היה ולדימיר פרקש.

== הנצחה ==
רחוב בסגד נקרא על שמו.<ref>[http://szeged.iranyitoszam.org/lowy-sandor-utca/ Lőwy Sándor utca irányítószám (Szeged)]</ref>

== לקריאה נוספת ==
* הלקסיקון ההיסטורי של תנועת הפועלים 
* לקסיקון ביוגרפי הונגרי III : נפח נוסף (AZ). עורך ראשי. אגנש קניירש. בודפשט: Akadémiai. 1981 עמ '96. 
* 
* 
<div class="mw-content-ltr">
* Gilicz Márta: Ifjúságunk példaképei. Válogatott bibliográfia a magyar munkásmozgalom nagy harcosairól. Bp., Fővárosi Szabó Ervin Könyvtár, 1965.
* Magyar életrajzi lexikon I-II. Főszerk. Kenyeres Ágnes. Bp., Akadémiai Kiadó, 1967-1969.
* Révai Új Lexikona. Főszerk. Kollega Tarsoly István. Szekszárd, Babits, 1996-.
* Liptai Ervinné: Lőwy Sándor élete és mártírhalála (Budapest, 1980. )
* Aranyosi Magda: L. S. 1906-1929 (Néphadsereg, 1954. okt. 27.)
* Kara Anna: Megszólal a hegedű (Ifjú kommunista, 1959. II. sz.)
* Jolsvay Vilmos: Éhségsztrájk 1929 (Élet és Irodalom, 1959. 43. sz.)
* Vadász Ferenc: Tündöklő fiatal élet (Népszabadság, 1966. 47. sz.)
</div>

== הערות שוליים ==

קטגוריה:יהודים הונגרים
קטגוריה:קומוניסטים הונגרים
קטגוריה:קומוניסטים יהודים הונגרים
קטגוריה:הונגרים שנולדו ב-1906
קטגוריה:נפטרים ב-1929
You (שיר של רגארד, טרוי סיון וטייט מקריי)

You (בעברית: אתה) הוא סינגל שהוקלט על ידי המפיק מוזיקלי הקוסובורי-אלבני רגארד בהשתתפות הזמרת-יוצרת הקנדית טייט מקריי והזמר-יוצר האוסטרלי טרוי סיון. השיר יצא לאור ב-16 באפריל 2021, על ידי חברת התקליטים מיניסטרי אוף סאונד, כסינגל שלא מתוך אלבום.<ref></ref>

==רקע והכרזה==
ב-1 באפריל 2021, העלה סיון דואט של עצמו ושל מקריי שרוקד ושר את השיר בעמוד הטיקטוק שלו.<ref></ref> ב-31 במרץ, העלה רגארד טיזר לקליפ 30 שניות לשיר עמוד היוטיוב שלו.<ref></ref> ב-9 באפריל, המשיך סיון לפרסם תמונות שלו עם כיתובי מילות השיר בעמוד האינסטגרם שלו.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|16 באפריל 2021
|הזרמת מוזיקה • הורדה דיגיטלית
|מיניסטרי אוף סאונד
|<ref></ref>
|-
!ארצות הברית
|20 באפריל 2021
|רדיו להיטים עכשוויים
|אפיק רקורדס
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי רגארד
קטגוריה:שירי טרוי סיון
קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי טייט מקריי
קטגוריה:שירים שנכתבו על ידי טרוי סיון
קטגוריה:שירים שנכתבו על ידי רגארד
מעבר וינדי (אנטארקטיקה)

מעבר וינדי או בקע וינדי (באנגלית: Windy Gap; מילולית: המעבר שטוף הרוחות) הוא מעבר הרים, בחצי האי טריניטי, שבצפון חצי האי האנטארקטי, בארץ גרהאם שבאנטארקטיקה.

גובהו של המעבר 975 מטרים מעל פני הים.

המעבר ממוקם בקצה הצפון מזרחי של מישור לואי פיליפ.

המעבר מהווה את מקום המפגש של שלושה עמקים: עמק ברוד - הפונה לכיוון מזרח לכיוון מפרץ דוז, העמק בו נמצא קרחון ססטרימו, הפונה לכיוון צפון לעבר מפרץ לאפונד, ועמק הפונה לכיוון דרום, לעבר תעלת הנסיך גוסטב.

== היסטוריה ==
=== גילוי המעבר ===

המעבר התגלה על ידי סקר שטחי חסות איי פולקנד, אשר חצו אותו בעת שערכו מסע סקר, באפריל 1946; משלחת הסקר החלה את מסעה ממפרץ התקווה.

=== מקור השם ===

שמו של המעבר הוא תיאורי.

השם ניתן בעת גילוי המעבר, בשל מזג האוויר הרע, והרוחות העזות שהיו בו, עת שהתגלה המעבר על ידי סקר שטחי חסות איי פולקנד באפריל 1946.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:16709 מעבר וינדי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=133784 מעבר וינדי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16139&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מעבר וינדי] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/windy-gap_antarctica_6628194 מזג אוויר נוכחי עדכני במעבר וינדי] (וזמני שקיעת/זריחת שמש/ירח עדכניים)
** [https://www.meteoblue.com/en/weather/14-days/windy-gap_antarctica_6628194 תחזית מזג אוויר עדכנית ארוכת טווח עבור מעבר וינדי]
** [https://www.meteoblue.com/en/weather/historyclimate/weatherarchive/windy-gap_antarctica_6628194 נתוני מזג אוויר היסטוריים עבור מעבר וינדי]
** [https://www.meteoblue.com/en/weather/archive/yearcomparison/windy-gap_antarctica_6628194 סטטיסטיקות מזג אוויר עבור מעבר וינדי]

== הערות שוליים ==

וינדי
בצילו של הלם קרב

בצילו של הלם קרב מוכר גם בשמו המקוצר הלם קרב הוא סרט קולנוע ישראלי משנת 1988 שביים יואל שרון.

==הפקה וצילום==
הסרט נקרא תחילה "בחזרה לחיים" והופק על ידי יעוד לבנון. צילומי הסרט החלו במרץ 1987. בסרט השתתפו: אשר צרפתי, דן תורג'מן, ענת עצמון,	גילי בן אוזיליו, סטניסלב צ׳פלין ואמנון ברנזון. לקראת סיום הפקת הסרט הוחלט לשנות את שמו ל"בצילו של הלם קרב". הבמאי יוסי זומר החל במקביל לצלם סרט בשם "הלם קרב", לבסוף ויתר זומר על השם בשל יציאתו של סרט זה שנקרא בקיצור "הלם קרב". סרטו של זומר יצא לאקרנים ב-1989 בשם "רסיסים".

הסרט יצא לאקרנים באפריל 1988.

במהלך צילומי הסרט ענת עצמון ודן תורג'מן התאהבו, וב-1991 השניים נישאו.

==עלילה==
לאחר מלחמת יום הכיפורים בבית חולים צבאי פסיכיאטרי נוצרת חברות בין שני לוחמים הסובלים מהלם קרב, גדעון, מח"ט בצנחנים ואיש משפחה נשוי, ומיכה (בגילומו של דן תורג'מן), סגן במילואים, רווק העובד כצלם אופנה. במהלך קרב מסוים גדעון ביקש סיוע אווירי אך מטוסי חיל האוויר הרגו בטעות את חיילי החטיבה שלו, ובעקבות זאת הוא מיוסר ברגשי אשמה על החיילים שאיבדו את חייהם. מיכה צילם את חיילי הנגמ"ש עם היוודע על התחלתה של הפסקת אש, אך ברגע הצילום חטף הנגמ"ש פגיעה ישירה וכל חייליו נהרגו מלבד הנהג אשר נפצע קשות.

שניהם, השונים זה מזה מתחברים על רקע גורלם המשותף.

== ראו גם ==
סרטים נוספים בנושא פוסט טראומה:
* רסיסים
* חתונה מבורכת
* שאטר איילנד
* לא שם זין

==קישורים חיצוניים==

ביקורות
* 
* 
* 
==הערות שוליים==

קטגוריה:סרטי דרמה ישראליים
קטגוריה:סרטי 1988
קטגוריה:סרטים ישראליים משנת 1988
איגנץ פרנטישק פלאצר

איגנץ פרנטישק פלאצר (בגרמנית: Ignaz Franz Platzer; 1717, פלזן – 1787, פראג) היה פסל צ'כי אוסטרי של תקופת הבארוק המאוחר.

==ביוגרפיה==
פלאצר נולד למשפחת הגלפים של יאן בנדיקט פלאצר במערב בוהמיה, למד באקדמיה הווינאית בסטודיו של ג'ורג' רפאל דונר. 
 
בשנת 1744 פלאצר כבר היה מבוסס בפראג שם הקים בית מלאכה גדול לפיסול. בהזמנתה של מריה תרזה יצר שלושה פסלים עבור גן הפסלים של ארמון שנברון. ומונה לפסל החצר.

לאחר מותו בית המלאכה עבר לבנו איגנץ מיכל אשר מכונה גם בשם איגנץ השני, ובהמשך עבר לדור הבא ופעל עד לשנת 1907.

==גלריה==
<gallery>
Ignác Michal Platzer-Wrestling Titans (Prague Castle).jpg|פסלי היאבקות הטיטאנים בשער הראשי של מצודת פראג
John Nepomuk's tomb-Detail-St. Vitus Cathedral-Prague.jpg|שמאל|פרט מתוך מונומנט לזכרו של יאן מנפומוק בקתדרלת ויטוס הקדוש 
Palác Pachtů z Rájova (Celetná 36).jpg|דמויות אטלס בשער ארמון ברחוב סלטנה בפראג
File:Flute player-Schönbrunn-2.jpg|מרקוריוס בגן הפסלים של ארמון שנברון
Statue of Junius Brutus, swearing revenge at Lucretia's corpse, by Ignaz Platzer at Great Parterre, Schönbrunn.jpg|לוקיוס יוניוס ברוטוס מחזיק בידו האחת את גופת לוקרטיה ובידו השנייה מחזיק בסכין שהוציא מליבה בגן הפסלים של ארמון שנברון
Statue of Heracles with spindle, working for Omphale, by Ignaz Platzer-Gardens of Schönbrunn.jpg|הרקולס בגן הפסלים של ארמון שנברון
</gallery>

==קישורים חיצוניים==

קטגוריה:פסלים צ'כים
קטגוריה:ילידי 1717
קטגוריה:נפטרים ב-1787
מריה ראדוקנו

מריה ראדוקנו (ברומנית: Maria Răducanu; נולדה ב-3 בנובמבר 1967) היא זמרת רומנייה.

==ביוגרפיה==
ראדוקנו נולדה בעיר חוש, היא למדה ספרות צרפתית באוניברסיטת יאשי ולאחר מכן גם למדה באוניברסיטת בוקרשט. היא נחשבת למוזיקאית אוטודידקטית, סגנונה המוזיקלי משלב ג'אז עם מוזיקה עממית, ב-2002 הוציאה לראשונה אלבום ולאחר מכן הוציאה מספר אלבומים נוספים, היא הייתה מועמדת למספר פרסים על עבודתה המוזיקלית.

היא דיבבה את אריאל בדיבוב הרומני לסרט בת הים הקטנה, היא ביצעה את התפקיד גם בסדרה בת הים הקטנה.

היא מושוות רבות לזמרת מריה טנאסה.

==קישורים חיצוניים==

קטגוריה:זמרות רומניות
קטגוריה:מדבבות
קטגוריה:ילידות 1967
קטגוריה:רומנים שנולדו ב-1967
שואת יהודי בוהמיה ומוראביה

יהודים עם [[הטלאי הצהוב בפראג (1942)]]
שואת יהודי צ'כיה (בוהמיה ומוראביה) הוא רצח עם בו טבחו השלטון הנאצי בסיוע משתפי פעולה ובעלי בריתם ממדינות הציר בעשרות אלפי יהודים צ'כים כחלק מהשואה שהתרחשה בזמן מלחמת העולם השנייה. ההערכות הן כי מתוך 118,310 היהודים שחיו בפרוטקטורט של בוהמיה ומוראביה, 26,000 היגרו באופן חוקי ולא חוקי למדינות אחרות, 80,000 נרצחו על ידי הנאצים ו-10,000 שרדו את מחנות הריכוז.

== רקע ==
=== מבוא ===
צ'כיה שהייתה חלק מצ'כוסלובקיה, הוקמה בשנת 1918 לאחר פירוק האימפריה האוסטרו-הונגרית בתום מלחמת העולם הראשונה. היא כללה את המחוזות הצ'כיים בוהמיה ומוראביה, סלובקיה, מחוז רוס-סובקרפתיה וחלקים משלזיה האוסטרית. נתוני מפקד האוכלוסין לפני המלחמה, חילקה את אוכלוסיית צ'כוסלובקיה לקבוצות אתניות, בכ-50 אחוזים צ'כית, 22.3 אחוזים גרמנית, 16 אחוזים סלובקית, 4.78 אחוזים הונגרית, 3.79 אחוזים אוקראינית, 1.29 עברית ויידיש ו-0.57 פולנית.

למרות אוכלוסייתה הרב לאומית ויחסיה המתוחים עם שכנותיה, שכולם חמדו לשטחיה, צ'כוסלובקיה נותרה מדינה דמוקרטית פרלמנטרית מתפקדת, עד לפני ועידת מינכן שהתקיימה ב-1938.

=== סיפוח חבל הסודטים ===

לאחר שהמפלגה הנאצית עלתה לשלטון בשנת 1933, דרשה גרמניה "להחזיר" את האוכלוסייה הגרמנית האתנית לצ'כוסלובקיה - ולספח את שטחיה של צ'כיה - לגרמניה הנאצית. בסוף קיץ 1938, איים היטלר בלפתוח מלחמה אירופאית אלא אם כן חבל הסודטים יסופח לגרמניה. חבל הסודטים היה אזור גבול בצ'כוסלובקיה שהכיל אוכלוסייה גרמנית אתנית ברובה וכן את צבא צ'כוסלובקיה שהתכונן למלחמה עם גרמניה. מנהיגי בריטניה, צרפת, איטליה וגרמניה קיימו את ועידת מינכן ב-29–30 בספטמבר 1938, שם הם הסכימו לגרמניה הנאצית לספח את חבל הסודטים בתמורה להתחייבות לשלום מצד היטלר.

=== חלוקת צ'כוסלובקיה ===
עקב ועידת מינכן, התפטרו מנהיגי הממשלה הדמוקרטית בצ'כוסלובקיה; הנשיא בנש עזב את המדינה לצרפת. עקב לחץ גרמני קשה ולחץ בדלני סלובקי מבפנים, המדינה התחדשה והתארגנה למשטר סמכותני והחליפה את שמה לצ'כיה-סלובקיה, המשקפת את האוטונומיה המשמעותית שהוענקה לסלובקיה. מאמצים אלה לא עשו דבר על מנת להרתיע את גרמניה הנאצית מלהזמין את שכנותיה של צ'כוסלובקיה לדרוש דרישות לכבוש את שטחה. בסתיו 1938, בעקבות בוררות וינה הראשונה, סיפחה הונגריה את שטחי דרום סלובקיה, ופולין סיפחה את מחוז טשין בשלזיה הצ'כית.

ב-15 במרץ 1939, פלשה גרמניה הנאצית לצ'כיה וכבשה את המחוזות הצ'כיים את הפרוטקטורט של בוהמיה ומוראביה במדינה הצ'כית-סלובקית, תוך הפרה בוטה של הסכמי ועידת מינכן. שלטונות הכיבוש הגרמניים הפכו את שתי הפרובינציות לפרוטקטורטים גרמניים, שסופחו ישירות לגרמניה הנאצית, אך בהנהגתו של מגן הרייך. קונסטנטין פון נורת', שר החוץ הגרמני לשעבר, שימש כמגן הרייך ממרץ 1939 עד שהוחלף על ידי ראש ה-RSHA, ריינהרד היידריך. לאחר רצח היידריך בסוף האביב 1942, מפקד משטרת הסדר קורט דליגה שימש לזמן קצר כמגן הרייך. משנת 1943 ועד 1945 מילא שר הפנים לשעבר וילהלם פריק את תפקיד זה.

סלובקיה הפכה למדינה עצמאית בהנהגתו של כומר קתולי, יוזף טיסו, שחסידיו הקימו דיקטטורה פשיסטית, אוטוריטרית וחד-מפלגתית. מפלגת השלטון הייתה מפלגת העם הסלובקית. משטר טיסו היה בשלטון עד אפריל 1945.

כעבור חודשיים, במאי, סיפחה הונגריה את זקרפטיה, הגרמנים ומדינות הציר ששיתפו פעולה, הרגו כ-263,000 יהודים שהתגוררו בשטח הרפובליקה הצ'כוסלובקית בשנת 1938 ו-80,000 שחיו בפרוטקטורט של בוהמיה ומוראביה.

==קישורים חיצוניים==

קטגוריה:שואת יהודי צ'כוסלובקיה
צ'כוסלובקיה
טיינגונג 3

טיינגונג 3 ("הארמון השמיימי" באנגלית: Tiangong) הייתה תוכנית לשיגור לחלל של מעבדת ניסויים סינית כחלק מתוכנית טיינגונג. סוכנות החלל הסינית תכננה לשגרה בשנת 2015, שנתיים לאחר התכנון לשגר את מעבדת הניסויים טיינגונג 2 (ששוגרה לבסוף רק ב-15 בספטמבר 2016).

יעדיהן של טיינגונג 2 ו-3 אוחדו, ולכן לא בוצע שיגורה של טיינגונג 3 כלל.

קדמה לתוכנית זו טיינגונג 1, אשר שוגרה בספטמבר 2011. טיינגונג 3 עתידה הייתה לשרת לפחות כעשור, ומטרתה הייתה לבסס נוכחות סינית קבועה בחלל, ובפרט להוות תחנת ניסויים באסטרונומיה, מיקרו-כבידה, וטכנולוגיות חלל.

==היסטוריה של תוכנית טיינגונג==
המודול הראשון, טיאנחה (天和, , מילולית: "הרמוניה שמיימית") שוגר ב-29 באפריל 2021.

במאי 2021 צפויה לעגון חללית אספקה בלתי-מאוישת מסוג טיאנז'ואו ("ספינה שמיימית") במודול טיאנחה, וביוני 2021 ישוגרו שלושה טייקונאוטים על סיפון חללית שנג'ואו ("מעבורת שמיימית") – ויעגנו במודול. במהלך 2021 וב-2022 מתוכננות שמונה משימות נוספות, האמורות להביא את יתר הרכיבים הנדרשים להרכבה מלאה של טיינגונג 3.

==מבנה==

מבנה התחנה יהיה עשוי משלושה מודולים זהים, וכן תהיה אפשרות לחבר לתחנה טלסקופ חלל.

==מעברים==
כמו תחנת החלל הבין-לאומית, גם לטיינגונג 3 יש את תופעת המעברים בהם נראית התחנה כנקדות אור בהירה על פני השמיים.
מכיוון שתחנת החלל סובבת את כדור הארץ בגובה רב מעל לפני השטח, היא נותרת באור השמש גם לאחר השקיעה בכדור הארץ מהנקודה בה צופים בתחנה.
==ראו גם==
* מינהל החלל הסיני

===תחנות חלל נוספות בעבר ובהווה===
* טיינגונג 1
* טיינגונג 2
* סקיילאב
* תוכנית סאליוט
* תחנת החלל מיר
* תחנת החלל הבין-לאומית

==קישורים חיצוניים==

*[https://heavens-above.com/PassSummary.aspx?satid=48274&lat=32.0853&lng=34.7818&loc=תל+אביב-יפו&alt=0&tz=Israel תחזית מעברים באתר heavens-above]
קטגוריה:תוכנית החלל הסינית
קטגוריה:תוכנית שנג'ואו
קטגוריה:חלליות סיניות
קטגוריה:תחנות חלל
ויקטואר טומגה דוגבה

וִיקְטוּאַר טוֹמֶגָה דוֹגְבֶּה (שם מלא בצרפתית: Victoire Sidémého Dzidudu Dogbé Tomegah; נולדה ב-23 בדצמבר 1959) היא פוליטיקאית טוגולזית, המכהנת כראש ממשלת טוגו מאז 28 בספטמבר 2020. היא האישה הראשונה שמכהנת בתפקיד.

לפני מינויה לראש הממשלה כיהנה טומגה דוגבה כשרה לפיתוח תרבות שורשית, עבודות יד, צעירים ונוער בממשלת קומי סלום קלאסו וכמנהלת הקבינט של הנשיא פור ניאסנגבה.<ref></ref><ref></ref>

== קריירה ==
בשנת 2008, בזמן שהייתה במשרד לתוכנית הפיתוח של האו"ם בבנין, ביקשו נשיא הרפובליקה פור ניאסנגבה וראש הממשלה ז'ילבר הונגבו מדוגבה טומא לנהל את התיק של השרה במשרד ראש הממשלה המופקדת על הפיתוח.<ref></ref>

בשנת 2010, לאחר בחירתו מחדש של הנשיא פור ניאסנגבה, מונתה טומגה דוגבה לשרה לפיתוח תרבות שורשית, מלאכת הנוער והעסקת נוער בקדנציה השנייה של ז'ילבר הונגבו. היא שמרה על תפקידיה המיניסטריאלים גם בממשלה הראשונה של קווסי אהומיי-זונו בין השנים 2012–2013 והממשלה השנייה של אהומיי-זונו בשנים 2013–2015. לאחר הבחירות לנשיאות באפריל 2015, החליף קומי סלום קלאסו את אהומיי-זונו כראש ממשלה ב-5 ביוני 2015. קלאסו הקים את הקבינט שלו ב-28 ביוני 2015, בו טומגה דוגבה עדיין שמרה על המשרד לפיתוח תרבות שורשית, עבודות מלאכה, נוער ונוער.<ref></ref>

טובא דוגבה מונתה לתפקיד ראש הממשלה ב-28 בספטמבר 2020 על ידי הנשיא פור ניאסנגבה לאחר התפטרותו של קומי סלום קלאסו.

==קישורים חיצוניים==

== הערות שוליים ==

קטגוריה:נשים בראשות ממשלה
קטגוריה:טוגו: פוליטיקה
קטגוריה:ילידות 1959
קטגוריה:ילידי 1959
ברקאס V 901/2

"ברקאס V 901/2" - [[מסחרית]]
ברקאס V 901/2 (בגרמנית: Barkas V 901/2, קרוי גם: BARKAS FRAMO V 901/2) היא מכונית מסחרית, אשר יוצרה במספר תצורות מתוצרת יצרנית הרכב VEB Barkas-Werke אשר יוצרה בין השנים 1961–1954 בגרמניה המזרחית

=="ברקאס V 901/2"==
* סך הכל יוצרו 25,604 יחידות של 901/2. כתוצאה מכך, לא ניתן היה לענות על צורך מקומי ולא על הזדמנויות ייצוא, ולו בקירוב. ה-"ברקאס V 901/2" יוצא להולנד, בלגיה, פינלנד והונגריה. בשל המחסור החריף בטנדרים קטנים ב-גרמניה המזרחית, דגם ה- V901 / 2 עדיין היה בשימוש נרחב בחיי היומיום בסוף שנות ה-80 . הודות לבניית השלדה וייצור רציף של חלקי חילוף, יחידות חדשות היו קלות יחסית לבנייה מחדש. לעיתים קרובות זה הביא להתאמת שלדות חלופיות עם מספרי שלדות יוצאי דופן.
* מנוע בנזין 3 צילינדרים, מחזור שתי פעימות, 900.5 סמ"ק, מנוע קירור מים
* סוג הנעה: הנעה אחורית
* פלטפורמה: Barkas V 901
* מתלה: עצמות עצה + קפיצים רוחביים מלפנים, סרן קשיח מאחור
* בלמים: בלמי תוף מלפנים / מאחור
* אלטרנטור: הספק 6 ואט
* סיכה: שימון מעורב ביחס 1:25
* דגם "ברקאס V 901/2" שירת כאמבולנס בגרמניה המזרחית

==תצורות==
* 4 דלתות + דלת אחורית - מסחרית (ללא חלון צד)
* 2 דלתות + דלת אחורית - מסחרית (חלונות צד: קדמיים בלבד)
* 2 דלתות + דלת אחורית - מסחרית (חלונות צד: קדמיים ואמצעיים)
* 4 דלתות - מיניבוס
* 2 דלתות - טנדר
* 2 דלתות - משאית קלה
* 4 דלתות + דלת אחורית - אמבולנס

== גלריה ==
<gallery mode="packed" heights="90">
קובץ:Etmr 09 – Framo.jpg | "ברקאס V 901/2" - מסחרית
קובץ:16. IFA Oldtimertreffen Werdau 2013, Germany (8717794841).jpg | משמאל: דגם "ברקאס V 901/2" מיניבוס, מימין: דגם "ברקאס V 901/2" מכונית דואר של הדואר המזרח גרמני 
קובץ:Bundesarchiv Bild 183-B1015-0010-004, LPG Oberwiera, Abholen der Kindergartenkinder.jpg | "ברקאס V 901/2"
קובץ:16. IFA Oldtimertreffen Werdau 2013, Germany (8718869444).jpg | "ברקאס V 901/2" - מסחרית
קובץ:OMMMA Ausfahrt (7913890226).jpg | "ברקאס V 901/2" - מסחרית
קובץ:Framo V901 2 Kleinbus Fahrzeugausstellung Malter.jpg | "ברקאס V 901/2" - מיניבוס
קובץ:16-05-07-Oldtimertreffen-Eberswalde-PKW-N3S 3821.jpg | "ברקאס V 901/2" - משאית קלה
קובץ:Oldtimer Nutzfahrzeug - Flickr - gravitat-OFF.jpg | "ברקאס V 901/2" - טנדר
קובץ:Framo (7913280844).jpg | "ברקאס V 901/2" מסוג מעונוע
קובץ:Bundesarchiv Bild 183-92335-0002, Berlin Rettungsamt, Fuhrpark.jpg | אמבולנס מסוג "ברקאס V 901/2" השייך לשירותי החירום של ברלין (13 באפריל 1962)
</gallery>

==קישורים חיצוניים==

* 

==הערות שוליים==

קטגוריה:מכוניות מסחריות
קטגוריה:מיניבוסים
קטגוריה:טנדרים
קטגוריה:אמבולנסים
קטגוריה:כלי רכב מזרח גרמניים
קטגוריה:כלי רכב שהושקו ב-1954
נירטט

נירטט (בהונגרית: Nyírtét) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית נירטט קטנה משמעותית בעשרות השנים האחרונות, מ-1,111 תושבים בשנת 1990 עד 914 תושבים בשנת 2020.

==יהודי נירטט==
יהודים חיו בנירטט בתקופות זמן שונות. בשנת 1944 יהודי נירטט עם שאר יהודי הונגריה גורשו ונרצחו בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|25
|
|-
|1880
|69
|610
|-
|1910
|32
|
|-
|1920
|29
|
|-
|1930
|28
|
|-
|1941
|15
|1,111
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
מל

מפלים במל
מל (באנגלית: Isle of Mull) הוא האי השני בגודלו מבין האיים ההברידיים ושוכן סמוך לחוף המערבי של סקוטלנד.

האי משתרע על שטח של 875 קמ"ר ואורך קו החוף שלו הוא 482 ק"מ<ref name=":0"></ref>.

== היסטוריה ==
מפת סקוטלנד והאי מל
האי מל מאוכלס החל משנת 6,000 לפני הספירה ובאי ממצאים רבים המעידים על המגורים בו בתקופת הברונזה. בשנת 1493 השתלט על האי שבט מקלין מהשבטים הסקוטיים, ובשנת 1681 כבש אותו שבט קמפבל. בשנים אלה האוכלוסייה באי עמדה על 10,000 איש, אך במאה ה-19 צנח המספר לפחות מ-4,000 איש<ref name=":0" />.

== הטבע והחי באי ==
האי מהווה מוקד משיכה למינים רבים של עופות, בין היתר צלוב-מקור, קוקייה מצויצת, טבלן אפור-לחיים, פצחן מצוי, קטיפנית גלים, מלכילון וורדית אירופית.

באי אוכלוסייה גדולה של לוטרות, שחיות בעיקר באזורים הסלעיים בקו החוף. כמו כן באזורי החוף ניתן לצפות בפרטים רבים של כלב ים אפור ופוקת המפרץ הניזונים ממיני דגים רבים, הכוללים שיבוטיים ומליח.

אייל אציל מצוי אף הוא בקרבת החוף, בעיקר בעונת החורף, בשל תזונתו שמבוססת על אצות בתקופה זו.

== קישורים חיצוניים ==

* 
* [https://www.masa.co.il/article/איים-מפתיעים-ברחבי-העולם/ איים מפתיעים ברחבי העולם], באתר מסע אחר
* 

== הערות שוליים ==

קטגוריה:האיים ההברידיים
קטגוריה:סקוטלנד: איים
טיפה (שיר)

"טיפה" הוא שיר שהוקלט על ידי הזמרת-יוצרת הישראלית שירי מימון.<ref name=":0"></ref> השיר יצא לאור ב-25 באפריל 2021, על ידי חברות התקליטים הליקון מיוזיק, טריולה ופופ ארט, כסינגל שלא מתוך אלבום וכסינגל הראשון של מימון בשנת 2021 (האחרון היה "בוא אל החגיגה" שהוציאה בשנת 2020).<ref name=":0" /><ref></ref>

השיר הגיע למקום השלישי במצעד הרשמי של מדיה פורסט.<ref></ref>

== רקע וכתיבה ==
השיר נכתב על ידי איתי שמעוני ושירי מימון והופק על ידי ינון יהל.<ref name=":0" /> בסמוך להוצאת השיר, הצהירה מימון כי: "היום, כשאני בת 40 אוטוטו, מרגיש לי הכי שלם ומדויק לחזור להתחלה ולעשות מה שתמיד רציתי ולא יכולתי והעזתי" והוסיפה ש-"Live & Party (המופע) זו אני - מאז ועד היום, ועכשיו אני מזמינה אתכם להצטרף למסיבה שלי".

במסגרת הוצאת השיר התראיינה מימון למספר גופי תקשורת, תוך שדיברה עליו ועל המופע שהעלתה במקביל.<ref></ref>

הלחן של פזמון השיר מבוסס על הלהיט הברזילאי "Tic, Tic Tac" של להקת קרפיצ'ו משנת 1996.

== וידאו קליפ ==
הווידאו קליפ הרשמי של השיר פורסם ב-25 באפריל 2021, ביום יציאתו של "טיפה" כסינגל.<ref name=":1"></ref> בתחילת הקליפ ניתן לראות את מימון עומדת באמצע אולם ספורט, כשרקדניות מקיפות אותו. ישנן סצנות שצולמו בלילה, בעוד שחלקן צולמו בשחור-לבן. בסוף הקליפ, רוקדות כולן בתוך בריכת שחייה ריקה.<ref name=":1" />

נכון ליולי 2021, מונה הצפיות של הקליפ עומד על כ-1.7 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|25 באפריל 2021
|הזרמת מוזיקה • הורדה דיגיטלית
|הליקון • טריולה • פופ ארט
|style="text-align:center;"|<ref name=":0" />
|}

== קישורים חיצוניים ==

* [https://www.nli.org.il/he/items/NNL_MUSIC_AL997009950467805171/NLI לדף השיר] באתר הספרייה הלאומית

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי שירי מימון
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שהופקו על ידי ינון יהל
קטגוריה:סינגלים בהוצאת הליקון
רוברט פיילוט

רוברט פיילוט (באנגלית:Robert Pilot; 1898 – 1967) היה אמן קנדי, שעבד בעיקר בשמן על בד או על פנל.<ref></ref>

== ביוגרפיה ועבודה ==
פיילוט נולד ב-9 באוקטובר 1898, בסנט ג'ון, ניופאונדלנד, לאדוארד פרידריך פיילוט ואשתו ברברה. אביו נפטר, ואימו התחתנה בשנת 1910 עם האמן מוריס קולן, ועברה לביתו של קולן במונטריאול. בילדותו סייע פיילוט לקולן בסטודיו שלו והשניים היו עורכים יחד טיולי רישום. בהמשך למד במונטריאול בהדרכתו של ויליאם ברימנר, ואז, במרץ 1916, הצטרף לצבא.

הוא שימש בכוח המשלחת הקנדית, ביחידת הארטילריה של הדיוויזיה החמישית, במהלך מלחמת העולם הראשונה.

בשנים 1920–1922 למד באקדמיה ז'וליאן בפריז. בשנת 1922 הציג בסלון פריז. עבודתו קיבלה השפעות אימפרסיוניסטיות לאחר שביקר במושבת האמנים בקונקרנו.

בשובו לקנדה נבחר לעמית של האקדמיה המלכותית לאמנויות בקנדה בשנת 1925, וכיהן כנשיא האקדמיה בשנים 1952-1954.

תערוכת היחיד הראשונה שלו היה בשנת 1927 בגלריות האמנות וטסון. הוא זכה בפרס ג'סי דאו באותה שנה ובשנת 1934.

הוא התגייס מחדש בשנת 1941, במהלך מלחמת העולם השנייה, כיהן כקפטן בחיל רגלים, ושירת באיטליה. הוענקה לו מדליית ההכתרה של המלכה אליזבת השנייה בשנת 1953.

ציורים של פיילוט הוצגו בפני וינסטון צ'רצ'יל ולמלכה אליזבת השנייה והדוכס מאדינבורו. אחרים נמצאים באוסף הגלריה הלאומית של קנדה והמוזיאון הלאומי של ביו-ארטס קוויבק.

פיילוט נפטר במונטריאול ב-17 בדצמבר 1967.

תערוכה רטרוספקטיבית של עבודותיו התקיימה במוזיאון מונטריאול לאמנויות יפות בשנת 1969.

== גלריה ==
<gallery mode="packed" heights="170">
File:Maisonneuve érige une croix sur la montagne - Robert Pilot.JPG

File:Robert Pilot-Amiens Advance (CWM 20130310-001).jpeg

File:Robert Pilot-Shellburst (CWM 20130310-002).jpeg

 File:Robert Pilot-Casualties at Cambrai (CWM 20130310-003).jpeg
</gallery>

== קישורים חיצוניים ==

== הערות שוליים ==

קטגוריה:ציירים קנדים
קטגוריה:קנדים שנולדו ב-1898
קטגוריה:קנדים שנפטרו ב-1967
ReWalk

ReWalk היא מערכת ביונית לסיוע בהליכה של משותקים בגפיים התחתונים, המסייעת להם לעמוד זקוף, ללכת ולעלות במדרגות.

המערכת מופעלת באמצעות סוללה הנמצאת בתרמיל, והיא נשלטת על ידי שלט רחוק פשוט המותקן על פרק כף היד שמזהה ומשפר את תנועות המשתמש.

המערכת תוכננה ביוקנעם, על ידי ד"ר עמית גופר, בחברת ReWalk Robotics ומחירה כ-85,000 דולר ליחידה.

המכשיר עבר ניסויים קליניים ב-MossRehab שבפילדלפיה.

== גרסאות ==
בזמן שחרורו של המוצר הראשוני, ReWalk היה זמין בשתי גרסאות:
* ReWalk I
* ReWalk P
דגם ReWalk I שימש מוסדות רפואיים לצורך מחקר או טיפול לשימוש בפיקוח של איש מקצוע בתחום הבריאות. ודגם ReWalk P יועד לשימוש אישי על ידי מטופלים בבית או בציבור.

גרסה מעודכנת יותר היא, ReWalk Rehabilitation 2.0, ששוחררה בינואר 2013. גרסה זו כללה התאמת גודל המערכת לאנשים גבוהים יותר ושיפור מסוים בתוכנות השליטה.

בשנת 2014 פיתח ד"ר גופר מוצר נוסף המבוסס על רעיון הסיוע לבעלי מוגבלויות, כיסא גלגלים בעמידה המיוצר בחברת UPnRIDE הנמצאת בהובלתו.

== תכונות ==
משקל מערכת ה-ReWalk הוא כ-23.3 קילוגרמים ומשקל התרמיל הוא 2.3 קילוגרמים. התרמיל מכיל את הסוללה ואת המחשב בעל מערכת הפעלה Microsoft Windows. הרגליים הרובוטיות שוקלות בערך 21 קילוגרמים.
המשתמשים יכולים להשתמש במוצר בשלושה מצבים: הליכה, ישיבה ועמידה. האותות למצבים אלה נשלחים למחשב באמצעות מכשיר דמוי שעון יד.

== משתמשים ==
ה-ReWalk אושר לשימוש בבתי החולים בארצות הברית על ידי מינהל המזון והתרופות (FDA) בשנת 2011.

אישור ה-FDA לשימוש ביתי וציבורי ניתן ביוני 2014.

בשנת 2010 הופיע אב טיפוס ReWalk בסדרת הטלוויזיה האמריקאית "Glee" בו השלד החיצוני משמש את הדמות הבדיונית ארטי אברמס במהלך פרק בעונה 2 בשם "A Very Glee Christmas".

ב-8 במאי 2012, אישה בריטית משותקת, קלייר לומאס, הפכה לאדם הראשון שסיים מרתון באמצעות חליפת סיוע ביונית. לומאס, שהייתה משותקת מהמותניים ומטה בעקבות תאונת רכיבה משנת 2007, השלימה את מרתון לונדון תוך 17 יום עם מערכת ה-ReWalk שלה.

מאוחר יותר בשנת 2012, לומאס הפכה לאדם הראשון שלקח את חליפת ReWalk הביתה לסיוע במשימות יומיומיות,<ref></ref> והשתתפה בטקס הפתיחה של אולימפיאדת הנכים של קיץ 2012 עם ה-ReWalk שלה.<ref></ref>

עד 2015, יצרנית הרובוטיקה היפנית Yaskawa Electric Co. הפיצה את ReWalk באסיה, במסגרת עסקה שנחתמה בשנת 2014 עם ReWalk Robotics. עם זאת, ביפן עצמה ReWalk עדיין לא מאושרת לשימוש<ref></ref><ref></ref> בשל חוקי רגולציה מחמירים ביפן שנכנסו לתוקף בעשור האחרון.<ref></ref>

== ביקורת ==
משקלו ועיקרו של השלד החיצוני של ReWalk נחשב לגדול מדי עבור משתמשים מסוימים על ידי יוצרו, עמית גופר.
בנוסף, עם מחיר של בין 69,500 דולר ל-85 אלף דולר, המערכת חורגת מהישג ידם של חולים רבים, במיוחד משום שנכון ליולי 2014 ביטוח הבריאות בארצות הברית עדיין אינו מכסה את המוצר.

לארי ג'אסינקי, מנכ"ל ReWalk, הצהיר בשנת 2014 כי החברה "עובדת עם מבטחים ועם ספקי כיסוי אחרים בתחום הבריאות על מנת להבטיח כי אנשים הזכאים להשתמש ב-ReWalk יהיו מסוגלים לרכוש מערכת".

==לקריאה נוספת==
* 

== קישורים חיצוניים ==
* 
* [https://www.engadget.com/2008/07/22/video-rewalk-exoskeleton-helps-paraplegics-walk/ סרטון: השלד החיצוני של ReWalk עוזר לחולי רפאים לעבור], באתר Engadget
* [http://www.geekologie.com/2008/08/robotic_legs_allows_paraplegic.php מאמר בנושא ReWalk], באתר Geekologie

==הערות שוליים==

קטגוריה:ישראל: המצאות
קטגוריה:פריטי טכנולוגיה מסייעת לניידות
קטגוריה:טכנולוגיה מסייעת
נורווק (קונטיקט)

נורווק (באנגלית: Norwalk) היא עיר, הממוקמת בדרום מערב קונטיקט, בדרום מחוז פיירפילד, על החוף הצפוני של לונג איילנד סאונד. נורווק שוכנת הן במטרופולין ניו יורק והן במטרופולין ברידג'פורט.

נורווק הוקמה בשנת 1640, והיא העיר השישית המאוכלסת בקונטיקט, עם אוכלוסייה מוערכת של 88,816 בשנת 2019.<ref name=":0"></ref>

== היסטוריה ==
האזור נקנה על ידי האינדיאנים ב-1640 וב-1651 נקרא בשם אלגונקווין מהמילה "noyank", כלומר "נקודת אדמה", או יותר כנראה מהשם האמריקני של הילידים "Naramauke".

קרב נורווק , הידוע גם בשם קרב סלעים המערביים או Battle of the Rocks, היה סדרה של התכתשויות בין שלוש עשרה המושבות ובריטניה הגדולה במהלך מלחמת העצמאות של ארצות הברית. המתקפה הייתה חלק אחד מסדרת פשיטות על עיירות החוף בקונטיקט הידועות ביחד בשם הפשיטה של טריון. הקרב נערך בנורווק ב-12 ביולי 1779.

בשנת 1836 הוקם רובע נורווק, המקיף את האזור המרכזי של העיר. בשנת 1853 אירע אסון הרכבות הראשון הגדול אי פעם בארצות הברית. התאונה התרחשה מעל נהר נורווק, בתאונה נהרגו 48 בני אדם.

בשנת 1955 פגעו בעיר הוריקנים מרובים וגרמו להצפות בנמל נורווק.

== דמוגרפיה ==
נכון למפקד האוכלוסין של שנת 2010, התגוררו בעיר 85,603 בני אדם, 35,415 משקי בית, ו-21,630 משפחות. צפיפות האוכלוסייה הייתה 2,358.2 תושבים לקילומטר רבוע. האופי הגזעי של העיר היה 68.7% לבנים, 14.2% אפרו אמריקאים, 0.4% אינדיאנים, 4.8% אסיאתיים, 0.1% תושבי האוקיינוס השקט, 9.0% מגזעים אחרים ו-2.8% משני גזעים או יותר. התפשטות האוכלוסייה הייתה 22% מתחת לגיל 18, עם 7.3% בין 18 ל-24, 31.7% בין 25 ל-44, 31.2% בין 45 ל-64, ו-12.8% בגיל 65 ומעלה. על כל 100 נקבות היו 96.2 גברים.<ref name=":0" />

== ממשל ופוליטיקה ==
נורווק בחרה בנציג הדמוקרטי לנשיאות ארצות הברית מאז שנת 1992. עם זאת, בין השנים 1928–1992, העיר הצביעה למועמד הדמוקרטי רק פעמיים: ב-1936 וב-1964.

== ערים תאומות ==
* 

== קישורים חיצוניים ==

* 
* 
* 

== הערות שוליים ==

קטגוריה:קונטיקט: ערים
קטגוריה:יישובים שהוקמו ב-1640
מוג'ודין

מוג'ודין (בערבית: موجودين; מילולית: [אנחנו] קיימים), או יוזמת מוג'ודין לשוויון, הוא ארגון לא-ממשלתי הדוגל בזכויות אדם של מיעוטים מיניים, ובמיוחד בזכויות להט"ב בתוניסיה.

== היסטוריה ==
הארגון הוקם ב-2014, על ידי פעילים פמיניסטיים ולהט"בים, ששיתפו פעולה במאבק בהטרוסקסיזם, הומופוביה, ביפוביה, טרנספוביה, אפליה מינית, או כל צורה אחרת של אפליה על בסיס נטייה מינית, זהות מגדרית, ביטוי ומאפיינים מיניים.<ref></ref>

== משימה ==
העמותה מציעה מרחבים בטוחים לתמיכה ולמעקב פסיכולוגי לנפגעי האפליה. הוא מציע קווי קשר בין חברי הקהילה הגאה, ומספק מידע על זכויות להט"ב.<ref></ref><ref name=":0"></ref>

=== מודעות ומעקב ===
העמותה מספקת באופן קבוע דיווחים על מצב זכויות הלהט"ב וזכויות האדם בתוניסיה. חבריה של העמותה מציעים התערבויות במרחבי האוניברסיטאות בתוניסיה.

לארגון יש רשת של אנשי רפואה (פסיכותרפיסטים, פסיכולוגים ורופאים), משפטנים ועורכי דין מקצועיים. הארגון מתמקד בהסברה, ומדווח על מקרים של מעצרים שרירותיים שקשורים אך ורק לזהות המגדרית של האדם או נטייתו המינית, ואף דיווח על מקרים של עינויים שבוצעו על ידי המשטרה המקומית.

הארגון גם מציע סדנאות שמאפשרות להרחיב את רשת הפעילים הלהט"בים, ומבצעים סולידריות חברתית עם הקהילה הגאה.

הארגון יצר שתי רצועות קומיקס שמבוססות על עדויות של להט"בים בתוניסיה.<ref></ref>

=== פסטיבל סרטי קווירי ===
מדי שנה, מאז 2018, מארגן הארגון את פסטיבל הסרטים הקווירי של מוג'ודין, הפסטיבל הראשון מסוגו בתוניסיה ובצפון אפריקה, במרכז העיר תוניס.<ref></ref>

== קישורים חיצוניים ==

* 

== הערות שוליים ==

קטגוריה:ארגוני להט"ב
קטגוריה:תוניסיה: תרבות
מובי דיק (סרט, 1956)

מובי דיק (באנגלית: Moby Dick) הוא סרט קולנוע אמריקאי משנת 1956, בבימויו של ג'ון יוסטון, עם גרגורי פק, ליאו גן וריצרד בייסהארט בתפקידים הראשיים.

במרכז העלילה רב חובל שברצון כפייתי להרוג לויתן ענק שפצע אותו קשות. התעקשותו גורמת לטביעת אנייתו עם כל האנשים פרט למלח אחד שנשאר לספר על מה שקרה.

התסריט מבוסס של הרומן מובי דיק של הרמן מלוויל משנת 1851.

==תקציר העלילה==
בשנת 1841 מגיע המלח ישמעאל (ריצ'רד בייסהארט) לעיירה ניו בדפורד בניו אנגלנד כדי להצטרף לאחת האניות העוסקות בציד ליווייתנים.

בפונדק הוא נאלץ לחלוק מיטה אחת עם קוויקווג (פרידריך פון לדבור), הרפוניסט מקצועי ממוצא פולינזי שכל גופו מכוסה בכתובות קעקע. לאחר ריב קצר הם נעשים ידידים. למחרת הם הולכים לאספה בכנסיית הדייגים שלאורך הקירות יש שלטי הנצחה לדייגים שנספו. הכומר מאפל (אורסון וולס) עולה על דוכן שמעוצב בצורת ספינה ונשוא דרשה על יונה והליווייתן. לאחר מכן הם בוחרים בספינה "פיקווד". לפני שהם עולים לספינה הם פוגשים באדם תמהוני בשם "אליהו" שמנבא להם שכל אלה שיהיו בספינה הזאת ייספו, פרט לאחד.

הם מתקבלים על ידי הקציין הראשון סטרבאק (ליאו גן) והקצין השני סטאב (הנרי אנדרוז). רק כעבור מספר ימים מופיע רב החובל אחאב (גרגורי פק) לפני המלחים. על לחיו צלקת גדולה והוא מתהלך בעזרת קב עשוי מעצם לווייתן לאחר שנפצע קשה בהתקלות על ליווייתן לבן ענק בשם מובי דיק.

הוא מסביר להם כי מטרתו העקרית היא ללכוד ולהרוג את מובי דיק וכי הראשון שיבחין בו יזכה למטבע זהב יקר. הם שטים לעבר אטול ביקיני וצדים ליווייתנים בהצלחה אלא שמגיעה ספינה ורב החובל שלה, גארדינר (ג'יימס רוברטסון ג'סטיס) אומר לאחאב כי ראה את מובי דיק ליד מדגסקר. אחאב מורה להפסיק את הציד ולשוט למדגסקר. סטרבאק מתנגד ומנסה להמריד את המלחים נגדו אך לא מצליח.

קוויקווג נכנס לדיכאון ורוצה למות הוא מבקש מנגר הספינה (נואל פרסל) להכין עבורו ארון קבורה בתשלום. הוא נשאר קפוא ואחד המלחים רוצה להסיר את עורו. ישמעאל נאבק אתו ואז מתעורר קוויקווג והורג את התוקף.

ליד מדגסקר הם נפגשים בספינה "רייצ'ל". רב החובל מבקש מאחאב עזרה בחיפוש אחרי בנו שנעלם לאחר היתקלות עם מובי דיק. אחאב מסרב כי הוא חדור מטרה ללכוד ולהרוג את מובי דיק. הוא מודיע למלחים כי אם יצליחו במשימה הוא ייתן להם עשרה אחוזים משווי הלווייתנים שנלכדו.

הם חווים סופת טייפון קשה וסטרבאק רוצה להרוג את אחאב ביריה אך נרתע.

לבסוף הם נתקלים במובי דיק ויורדים לסירות עם אחאב כדי להסתער עליו. אחאב נצמד עליו ודוקר אותו אך מובי דיק הוא ענק, צולל אתו למעמקים ואח"ע הופך את הסירות והורס את הספינה. כולם נספים פרט לישמעאל שנאחז בארון המתים של קוויקווג וניצל לבסוף על ידי מלחי "רייצ'ל".

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|גרגורי פק
|קפטן אחאב
|רב חובל
|-
|ריצ'רד בייסהארט
|ישמעאל
|מלח
|-
|ליאו גן
|סטרבאק
|קצין ראשון
|-
|הארי אנדרוז
|בטאב
|קצין שני
|-
|פרידריך פון לדבור
|קוויקג
|מלח הרפוניסט
|-
|אורסון וולס
|האב מאפל
|כומר
|-
|ג'יימס רוברטסון ג'סטיס
|גרדינר
|רב חובל
|-
|נואל פרסל
|נגר האונייה
|
|-
|רויאל דנו
|אליהו
|
|}

==קישורים חיצוניים==

* [https://www.youtube.com/watch?v=h2HfcdkOYO4 קדימון למובי דיק], באתר יוטיוב

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1956
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי האחים וורנר
קטגוריה:סרטי הרפתקאות אמריקאיים
קטגוריה:סרטי גרגורי פק
מדליית ע'זני

מדליית ע'זני הייתה מדליית מערכה, שהוענקה בגין השתתפות בכיבוש מבצר ע'זני באפגניסטן, בין 21 ביולי ל־23 ביולי 1839 על ידי כוחות בריטים והודים. קרב ע'זני, התרחש במהלך המלחמה האנגלו-אפגנית הראשונה .

זו המדליה השנייה אחרי מדליית ווטרלו שהוענקה לכלל הדרגות הצבא הבריטי עבור קמפיין ספציפי.<ref name=":0"></ref> המדליה הוטבעה בשנת 1839 בהוראת שאה שוג'אע דוראני, השאה של אפגניסטן, כדי להראות את הערכתו לכוחות הבריטים שסייעו להחזיר אותו לכסאו על ידי כיבוש המבצר. המדליה הוענקה לבסוף על ידי המושל הכללי של הודו בשם ממשלת הודו כיוון שהשאה נפטר לפני חלוקת המדליות.<ref name=":1"></ref>

== תיאור ==
המדליה התבססה על תכנון של ג'ון לוארד, קצין ואמן צבא בריטי,<ref>Ghuznee Medal 1839 – designer discovered. Clive Cohen. Orders & Medals Research Society Journal, September 2016, pages 188-194</ref> והוטבעה במטבעה בכלכותה. המדליה עשויה מכסף בקוטר ,<ref name=":0" /> בעיצוב הבא:<ref name=":1" />

הצד הקדמי מתאר את מבצר של ע'זני עם המלה 'GHUZNEE' בתחתית.

בצד האחורי מופיע כתר מוראלי המוקף בזר דפנה והתאריך '23 ביולי 1839'.

המדליה תלויה בעזרת טבעת העוברת דרך לולאה קטנה יותר המולחמת לראש המדליה.

הסרט כולל שני פסים שווים של ארגמן וירוק כהה. במקור היה הסרט צריך להיות חצי ירוק וחצי צהוב.

המדליה הונפקה ללא שם המקבל, אך עם קבלתה רבים חקקו או הטביעו באופן פרטי את פרטיהם בסגנונות שונים בחלקה האחורי או בשפת המדליה. <ref></ref>

קיימות שתי תצורות נפרדות למדליה זו, כאשר לאחד יש גבול רחב יותר בקצה מאשר לשני ובשני יש המבצר צר וגבוה יותר.<ref name=":1" />
==קישורים חיצוניים==

== הערות שוליים ==

ע'זני
ע'זני
לורה ולסבלום

לורה ולסבלום (בהולנדית: Laura Vlasblom; נולדה ב-8 באוקטובר 1968) היא זמרת הולנדית.

== ביוגרפיה ==
ולסבלום נולדה בדראכטן, היא הייתה חברה בלהקת הבנות "Frizzle Sizzle", ביחד עימם ייצגה את הולנד באירוויזיון 1986.

ב-1992 השתתפה בפסטיבל השירים הלאומי של הולנד המהווה את קדם האירוויזיון ההולנדי ושם הייתה במקום השני.

היא לקחה חלק בהפקות דיבוב רבות בשפה ההולנדית, ביניהם בסרטי אולפני ההנפשה של וולט דיסני כמו "פיטר פן" (בתפקיד וונדי), "בת הים הקטנה" (בתפקיד אריאל) ו"אלאדין" (בתפקיד יסמין), היא גם דיבבה את התפקיד הראשי בסרט "אצבעונית" ואת ברבי במספר סרטים מסדרת סרטי ברבי.

ב-2010 שיחקה בהפקה ההולנדית של המחזמר "לא רק בלונדינית" בתפקיד פולט.

ב-2008 נישאה לבן זוגה ולה בן ממערכת יחסים קודמת.

== קישורים חיצוניים ==

קטגוריה:זמרות הולנדיות
קטגוריה:מדבבות הולנדיות
קטגוריה:הולנדיות שנולדו ב-1968
קטגוריה:הולנדים שנולדו ב-1968
אראיק הארטיוניאן

אראיק ולדימירי הרוטיוניאן (בארמנית: Արայիկ Վլադիմիրի Հարությունյան; באזרית: Amcığəmən Arayik; נולד ב-14 בדצמבר 1973) הוא נשיא נגורנו קרבאך לשעבר. בעברו שימש הארטיוניאן כראש הממשלה של הרפובליקה. הוא היה ראש הממשלה האחרון במדינה לפני שבוטל התפקיד בשנת 2017.

== ביוגרפיה ==
הארטיוניאן נולד בחאנקנדי, אז בירת המחוז אוטונומי נגורנו-קרבאך, חלק מהרפובליקה הסובייטית הסוציאליסטית האזרית, אז ברית המועצות, בשנת 1973. הוא למד באוניברסיטה הממלכתית הארמנית לכלכלה בשנת 1990 ושנתיים לאחר מכן הצטרף לשירות כוחות ההגנה של נגורנו-קרבאך והשתתף במלחמת נגורנו קרבאך הראשונה. לאחר המלחמה הוא עבר מהאוניברסיטה הממלכתית למדינת ירוואן ללמוד באוניברסיטת ארטסאק, שם למד עד 1998.

== קריירה ==
הארטיוניאן החל את דרכו הפוליטית במשרד האוצר והכלכלה בארטסאק בשנת 1994 ושימש כעוזר השר. בשנת 1997 הוא עזב את המשרד והחל את דרכו במגזר הפרטי בארמגרובנק ועבד שם עד שנת 2004.

הארטיוניאן היה שותף להקמת מפלגת המולדת החופשית בשנת 2005 שהשתתפה בבחירות לפרלמנט בשנת 2005, וזכתה בעשרה מתוך 33 מושבים באספה הלאומית. הוא כיהן גם כיו"ר המולדת החופשית וסיעת המולדת החופשית באספה הלאומית. הארטיוניאן עמד בראש הוועדה לניהול פיננסי, תקציב וכלכלה באספה הלאומית.

בשנת 2007 הוא מונה לראש הממשלה על ידי הנשיא באקו סחקיאן. בשנת 2017, לאחר משאל חוקתי שהתקיים, מוסד ראש הממשלה במדינה בוטל, והארטיוניאן התמנה לשר המדינה.

הארטיוניאן השתתף וניצח בבחירות הכלליות בשנת 2020, ובכך הפך לנשיא הרביעי של נגורנו-קרבאך.

כבר במהלך השבוע הראשון של נשיאותו, הוא חתם על שני צווים מתוקשרים. בראשון הוא החליט לשנות את מקום מושבה של האספה הלאומית של נגורנו-קרבאך מחאנקנדי לשושה, והשני, הוא החליט לתת לכל המעוניין בהשכלה גבוהה לקבלה בחינם במימון המדינה. ב-19 בספטמבר 2020 הוא הודיע כי האספה הלאומית תועבר מהבירה חאנקנדי לשושה עד שנת 2022, לרגל 30 שנה לכיבוש שושה.

=== סכסוך 2020 ===

במהלך מלחמת נגורנו קרבאך השנייה, משרד הביטחון של אזרבייג'ן טען כי צבא אזרבייג'ן פצע קשה את הארטיוניאן, שביקר בחזית באותו בוקר. טענות אלה נדחו הן על ידי הארטיוניאן ועל ידי ממשלתו. ב-23 באוקטובר פרסם הרוטיוניאן מכתב גלוי לנשיא רוסיה ולדימיר פוטין שכתב בעצמו, וקרא לתמיכה רוסית בנגורנו-קרבאך, תוך שהוא מציין את קשריה ההיסטוריים של רוסיה לאזור ואת הדמויות הרבות והסובייטיות הבולטות מקרבאך. ב-27 באוקטובר הוא פיטר את ג'לאל הרוטיוניאן מתפקיד שר הביטחון לאחר שנפצע בלחימה. ב-9 בנובמבר הוא נתן את הסכמתו לחתום על הסכם הפסקת האש של נגורנו קרבאך.

== קישורים חיצוניים ==

== הערות שוליים ==

קטגוריה:נגורנו קרבאך
קטגוריה:ילידי 1972
עמית גופר

עמית גופר (נולד ב-1953) הוא ממציא ויזם סדרתי ישראלי, נחשב לאחד מחלוצי תעשיית השלד החיצוני המלאכותי.
משמש כיום כטכנולוג הראשי ונשיא חברת UPnRIDE Robotics Ltd. בשנת 2015 קיבל תואר עמית כבוד מנשיא הטכניון פרופסור פרץ לביא "בהוקרה על הפיתוחים שהמציא למען ישראל והאנושות, ובראשם טכנולוגיית ReWalk"

גופר נולד במושב קדרון. למד בתיכון אורט ברחובות וקיבל את התואר הראשון מהטכניון במסגרת העתודה האקדמית. מאוחר יותר קיבל תואר שני מאוניברסיטת תל אביב ואת הדוקטורט קיבל מאוניברסיטת דרקסל בהנדסת חשמל ומחשבים שם המנחים שלו היו פרופ' פיטר הרצפלד (Peter Herczfeld) ופרופ' משה קם .

בשנת 1998 עבר גופר תאונת טרקטורון שכתוצאה ממנה נשאר משותק בארבע גפיו. הוא מספר כי אמירת הרופאים "לעולם לא תלך שוב" דחפה אותו לחשוב על פתרונות יצירתיים וקידמה אותו לעסוק בשיפור חייהם של אנשים במצבו.

גופר היה מייסד חברת "אודין מדיקל", המפתחת בדיקות MRI בזמן אמת. החברה נמכרה לתאגיד מדטרוניק בשנת 2009.
בין השנים 2001 ל-2012 שימש כמנכ"ל, ולאחר מכן בין 2012 ל-2015 נשיא ו-CTO של החברה שהקים, ReWalk Robotics.

בעודו מרותק לכיסא גלגלים, יצר את מערכת ReWalk שהיא השלד החיצוני המכני הראשון שפותח בארצות הברית.
למערכת, נכון לשנת 2019 ישנם כ-400 משתמשים ביניהם נכים יוצאי צבא ארצות הברית ונכי צה"ל.

בשנת 2014 הקים גופר את חברת UpNRide המייצרת כיסא גלגלים בעמידה שמטרתה לאפשר לנכים ובעלי מוגבלויות להתנהל בעולם "בגובה העיניים".

==לקריאה נוספת==
* 

== הערות שוליים ==

קטגוריה:אנשי עסקים ישראלים
קטגוריה:יזמי היי-טק ישראלים
קטגוריה:ממציאים ישראלים
קטגוריה:בוגרי תיכון אורט רחובות
קטגוריה:בוגרי הטכניון - מכון טכנולוגי לישראל
קטגוריה:בוגרי אוניברסיטת דרקסל
קטגוריה:נכים ישראלים
קטגוריה:ישראלים שנולדו ב-1953
עין דובאי

עין דובאי (בערבית: عين دبي) הוא גלגל ענק באי המלאכותי בלו ווטרס , שבסמוך למרינה של דובאי שבאיחוד האמירויות הערביות. הוא נפתח ב-21 באוקטובר 2021 ובכך הפך לגלגל הענק הגבוה בעולם המתנשא לגובה של כ-250 מטרים<ref name="gulfnews"></ref>

עין דובאי, גבוה בכ-82 מטרים יותר מהגלגל הקודם שנשא במשך שבע שנים את תואר "גלגל הענק הגבוה בעולם" שהוא גלגל הענק היי רולר הממוקם בלאס וגאס ומתנשא לגובה של כ-167 מטרים<ref></ref>.

הגלגל יכול לשאת עד 1,750 נוסעים בכ-48 הכמוסות (התאים) שלו וממנו יהיה ניתן לצפות בנקודות ציון חשובות בדובאי, כגון בורג' אל-ערב, בורג' ח'ליפה והמרינה של דובאי<ref name="gulfnews_1146013"></ref>.

עלות הפרויקט של הגלגל עצמו היא 270 מיליון דולר<ref name="cwo22520"></ref>.

== היסטוריה ==
האתר הוכרז בפברואר 2013 ובאותם ימים עוד נקרא "דובאי איי" ובהמשך אף קיבל את השם "דובאי I"<ref></ref> אך גם הוא שונה לשם "עין דובאי", כאשר בנייתו אמורה הייתה להתחיל ביוני 2013, ולהסתיים עוד ב 2015. הבנייה החלה בסופו של דבר כמעט שנתיים מאוחר יותר מהמתוכנן לפי לוח הזמנים, במאי 2015. הקמת מבנה התמיכה הראשי הושלמה בשנת 2016<ref></ref>. עיכובים נוספים דחו את פתיחת היעד ל-20 באוקטובר 2020, במקביל לתערוכת אקספו 2020<ref></ref>. אך גם זו נדחה בעקבות מגפת הקורונה שתקפה את העולם באותם ימים ומנע את פתיחת הגלגל.

באוגוסט 2020 הותקנה במקום הכמוסה (תא הנוסעים של הגלגל) הראשונה<ref></ref>.
== קישורים חיצוניים ==
* 

* 
== הערות שוליים ==

קטגוריה:גלגלי ענק
קטגוריה:דובאי: מבנים
קטגוריה:2021 באיחוד האמירויות הערביות
אלפרד בודנהיימר

אלפרד בודנהיימר (בגרמנית: Alfred Bodenheimer; נולד ב-1965 בבזל שבשווייץ) הוא חוקר ספרות וסופר שווייצרי. הוא פרופסור להיסטוריה של הספרות והדת היהודית באוניברסיטת בזל. בנוסף לפרסומים אקדמיים, הוא גם מחברם של מספר רומני פשע.

== ביוגרפיה ==
בודנהיימר קיבל חינוך יהודי מסורתי, ולמד בישיבה יוניברסיטי בניו יורק ובישיבת המבתר בישראל. בשנת 1991 השלים את לימודיו באוניברסיטת בזל עם תואר בפילולוגיה גרמנית ובהיסטוריה ובשנת 1993 קיבל תואר דוקטור על מחקרו על עלייתה של אלזה לסקר-שילר לארץ ישראל. לאחר שהורה בישראל ובאוניברסיטת לוצרן , וקיבל הביליטציה באוניברסיטת ז'נבה, שב בודנהיימר לאוניברסיטת בזל בשנת 2003 כפרופסור להיסטוריה של הספרות והדת היהודית. בין השנים 2005–2008 היה בודנהיימר גם רקטור בית הספר הגבוה ללימודי יהדות בהיידלברג . בין השנים 2010–2012 היה דיקן הפקולטה לתאולוגיה באוניברסיטת בזל. בבזל הוא עומד בראש המרכז ללימודי יהדות מאז אוגוסט 2010.

== מבחר מפרסומיו ==

; ספריו
* Die auferlegte Heimat. Else Lasker-Schülers Emigration in Palästina (= Conditio Judaica. 9). Niemeyer, Tübingen 1995, (Zugleich: Basel, Universität, Dissertation, 1993).
* Wandernde Schatten. Ahasver, Moses und die Authentizität der jüdischen Moderne. Wallstein, Göttingen 2002, .
* In den Himmel gebissen. Aufsätze zur europäisch-jüdischen Literatur (= Schriften der Gesellschaft für Europäisch-Jüdische Literaturstudien. 4). Edition Text + Kritik, München 2011, .
* Haut ab! Die Juden in der Beschneidungsdebatte. Wallstein, Göttingen 2012, .
* Ungebrochen gebrochen. Über jüdische Narrative und Traditionsbildung. Wallstein, Göttingen 2012, .

; עריכה
* Judaica. Beiträge zum Verstehen des Judentums. (Vierteljahresschrift der Stiftung für Kirche und Judentum). .
* als Herausgeber mit Miriam Fischer-Geboers: Lesarten der Freiheit. Zur Deutung und Bedeutung von Emmanuel Lévinas’ Difficile Liberté. Alber, Freiburg (Breisgau) u. a. 2014, .
* Kommentar zu Arnold Zweig. In: Birgit Erdle, Werner Konitzer (Hrsg.): Theorien über Judenhass – eine Denkgeschichte. Kommentierte Quellenedition (1781–1931) (= Wissenschaftliche Reihe des Fritz-Bauer-Instituts. 26). Campus, Frankfurt am Main 2015, , S. 316–325.

רשימה מפורטת של פרסומים אקדמיים ניתן למצוא באתר אוניברסיטת בזל.<ref>[https://jewishstudies.unibas.ch/de/personen/alfred-bodenheimer/publikationen/ Publikationen Bodenheimers]</ref>

; רומני פשע
* Kains Opfer. Nagel & Kimche, München 2014, .
* Das Ende vom Lied. Nagel & Kimche, München 2015, .
* Der Messias kommt nicht. Nagel & Kimche, München 2016, .
* Ihr sollt den Fremden lieben. Nagel & Kimche, München 2017, .
* Im Tal der Gebeine. Nagel & Kimche, München 2018, .
* Der böse Trieb. Ein Fall für Rabbi Klein, Kampa Verlag, Zürich 2021, .

== קישורים חיצוניים ==
* [https://jewishstudies.unibas.ch/de/personen/alfred-bodenheimer/ אלפרד בודנהיימר], באתר אוניברסיטת בזל

== הערות שוליים ==

קטגוריה:סופרים יהודים שווייצרים
קטגוריה:חוקרי יהדות גרמניה
קטגוריה:סגל אוניברסיטת בזל
קטגוריה:בוגרי ישיבה יוניברסיטי
קטגוריה:סופרים שווייצרים כותבי גרמנית
קטגוריה:ילידי 1965
וינס סטייפלס

וינסנט ג'מאל סטייפלס (באנגלית: Vincent Jamal Staples; נולד ב-2 ביולי 1993) הוא ראפר, זמר, פזמונאי ושחקן אמריקאי.

==ביוגרפיה==
סטייפלס נולד בקומפטון שבקליפורניה, אך גדל בצפון לונג ביץ', לאחר שאימו החליטה להתנתק מקומפטון עקב שיעורי הפשיעה הגבוהים.<ref></ref> סטייפלס הוא הצעיר מבין חמישה אחים, מתוכם שלוש אחיות.<ref name="Noisey-Date-2016"></ref><ref name="Complex-ShyneColdchain2-2013"></ref> סטייפלס גדל למשפחה קשת יום.<ref name="SPIN-Summertime-2015"></ref>

סטייפלס עלה לגדולה תוך הופעות אורח באלבומים של חברי קולקטיב ההיפ הופ אוד פיוצ'ר , ובזכות המיקסטייפ המשותף עם הראפר והמפיק מק מילר שהשניים הוציאו בשנת 2013, Stolen Youth.<ref name="thefader1"></ref> באותה השנה, חתם בחברת התקליטים דאף ג'אם,<ref></ref> ובאוקטובר 2014 הוציא סטייפלס תחת החברה את מיני-אלבום הבכורה שלו, Hell Can Wait, מתוכו יצאו הסינגלים "Hands Up" ו-"Blue Suede".<ref name="Breihan"></ref> במיני-אלבום התארחו אסטון מתיוס וטייאנה טיילור והוא הגיע למקום ה-15 במצעד אלבומי ה-R&B/היפ-הופ של הבילבורד.

ב-30 ביוני 2015 הוציא סטייפלס את אלבום הבכורה שלו, Summertime '06, שזכה לשבחים ביקורתיים רבים ולהצלחה במצעדי הבילבורד, כשבמצעד אלבומי ה-R&B/היפ-הופ הגיע בשיאו למקום השלישי.<ref></ref><ref></ref><ref></ref> באותה השנה, הוצג כחלק מרשימת ה-Freshman Class של מגזין XXL.<ref name="xxl2015"></ref>

בשנת 2023 השתתף סטייפלס בסרט הספורט "גברים לבנים אינם יכולים"; רימייק לסרט בעל אותו שם משנת 1992.

==דיסקוגרפיה==
===אלבומי אולפן===
* 2015: Summertime '06
* 2017: Big Fish Theory
* 2018: FM!
* 2021: Vince Staples
* 2022: Ramona Park Broke My Heart
* 2024: Dark Times

===מיקסטייפים===
* 2011: Shyne Coldchain Vol. 1
* 2012: Winter In Prague 
* 2013: Stolen Youth 
* 2014: Shyne Coldchain II

===מיני-אלבומים===
* 2014: Hell Can Wait
* 2016: Prima Donna

==קישורים חיצוניים==

* 

==הערות שוליים==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1993